Source: http://pisrs.si/Pis.web/pregledPredpisa?id=ZAKO5325
Timestamp: 2016-10-28 18:01:37+00:00
Document Index: 8333867

Matched Legal Cases: ['sodišče ', 'sodišče ', 'sodišče ', 'sodišče ', 'Sodišče ', 'sodišče ', 'Sodišče ', 'sodišče\n', 'sodišče ', 'sodišče ', 'Sodišče ', 'Sodišče ', 'Sodišče ', 'Sodišče ', 'Sodišče ', 'sodišče ', 'sodišče ', 'sodišče ', 'Sodišče ', 'sodišče ', 'sodišče ', 'sodišče ']

Zakon o spremembah in dopolnitvah Zakona o odgovornosti pravnih oseb za kazniva dejanja
Zakon o spremembah in dopolnitvah Zakona o odgovornosti pravnih oseb za kazniva dejanja (Uradni list RS, št. 65/08)
Act Amending the Liability of Legal Persons for Criminal Offences Act
Datum objave 30.06.2008
2008-2011-0020
1928-IV
2008-01-2818
Uradni list RS, št. 65/08
odgovornosti pravnih oseb za kazniva dejanja obsega:
- Zakon o odgovornosti pravnih oseb za kazniva
dejanja – ZOPOKD (Uradni list RS, št. 59/99 z dne 23. 7. 1999),
- Popravek zakona o odgovornosti pravnih oseb za
kazniva dejanja – ZOPOKD (Uradni list RS, št. 12/00 z dne 11. 2. 2000),
- Zakon o spremembah zakona o odgovornosti pravnih oseb za kazniva dejanja – ZOPOKD-A
(Uradni list RS, št. 50/04 z dne 6. 5. 2004),
dejanja – uradno prečiščeno besedilo – ZOPOKD-UPB1 (Uradni list RS, št.
98/04 z dne 9. 9. 2004),
- Zakon o spremembah in dopolnitvah Zakona
o odgovornosti pravnih oseb za kazniva dejanja –
ZOPOKD-B (Uradni list RS, št. 65/08 z dne 30. 6. 2008).
O ODGOVORNOSTI PRAVNIH OSEB ZA
KAZNIVA DEJANJA (ZOPOKD)
(1) Ob pogojih, ki jih v skladu s 42. členom Kazenskega zakonika (Uradni list RS, št. 55/08 – KZ-1) določa ta zakon, je za kaznivo dejanje kazensko odgovorna pravna oseba.
(2) Zakon določa, za katero kaznivo dejanje
je lahko odgovorna pravna oseba in kakšna kazen oziroma druga kazenska sankcija
se ji lahko izreče.
Omejitve pri odgovornosti pravnih
oseb za kazniva dejanja
(1) Republika Slovenija in lokalne
samoupravne skupnosti kot pravne osebe ne odgovarjajo za kaznivo dejanje.
(2) Za pravne osebe, ki niso obsežene v
prejšnjem odstavku, lahko zakon določi, da so za določeno kaznivo dejanje
odgovorne vse ali pa samo nekatere vrste pravnih oseb.
Krajevna veljavnost zakona
(1) Po tem zakonu so domače in tuje pravne
osebe odgovorne za kazniva dejanja, storjena na ozemlju Republike Slovenije.
(2) Domača in tuja pravna oseba sta po tem
zakonu odgovorni tudi za kaznivo dejanje, storjeno v tujini, če ima pravna
oseba na ozemlju Republike Slovenije svoj sedež ali pa na njem opravlja svojo
dejavnost, kaznivo dejanje pa je bilo storjeno proti Republiki Sloveniji,
njenemu državljanu ali domači pravni osebi.
(3) Domača pravna oseba je po tem zakonu
odgovorna tudi za kaznivo dejanje, storjeno v tujini proti tuji državi, tujemu
državljanu ali tuji pravni osebi, pri čemer odgovornost pravne osebe ni odvisna
od pogojev, določenih v 12. in drugem odstavku 13. člena Kazenskega zakonika ter posebnih pogojev za pregon storilca iz 14. člena Kazenskega zakonika, razen pogojev iz tretjega in petega odstavka.
II. SPLOŠNI DEL
1. Pogoji, pod
katerimi je pravna oseba odgovorna za kaznivo dejanje
Temelji odgovornosti pravne osebe
Za kaznivo dejanje, ki ga je storilec storil
v imenu, na račun ali v korist pravne osebe, je ta pravna oseba kazensko odgovorna:
1. če pomeni storjeno kaznivo dejanje izvršitev
protipravnega sklepa, naloga ali odobritve njenih vodstvenih ali nadzornih
organov;
2. če so njeni vodstveni ali nadzorni organi
vplivali na storilca ali mu omogočili, da je storil kaznivo dejanje;
3. če pridobi protipravno premoženjsko korist iz
kaznivega dejanja ali predmete, nastale s kaznivim dejanjem;
4. če so njeni vodstveni ali nadzorni organi
opustili dolžno nadzorstvo nad zakonitostjo ravnanja njim podrejenih delavcev.
Meje odgovornosti pravne osebe za
(1) Ob pogojih iz prejšnjega člena je
pravna oseba odgovorna za kaznivo dejanje tudi, če storilec za storjeno kaznivo
dejanje ni kriv ali če je dejanje storil pod vplivom
sile ali grožnje pravne osebe.
(2) Odgovornost pravne osebe ne izključuje
kazenske odgovornosti fizičnih oziroma odgovornih oseb za storjeno kaznivo
dejanje.
(3) Za kazniva dejanja, storjena iz
malomarnosti, je pravna oseba lahko odgovorna le pod pogoji iz 4. točke 4.
člena tega zakona. V tem primeru se sme pravno osebo kaznovati mileje.
(4) Če v pravni osebi razen storilca ni
drugega organa, ki bi lahko vodil ali nadziral storilca, odgovarja pravna oseba
za storjeno kaznivo dejanje v mejah storilčeve krivde.
Odgovornost pri spremembi statusa
(1) Pravna oseba, ki je v stečaju, je lahko
odgovorna za kaznivo dejanje ne glede na to, ali je bilo storjeno pred uvedbo
stečajnega postopka ali med njim, vendar se ji ne izreče kazen, temveč le
odvzem premoženjske koristi ali varnostni ukrep odvzema predmetov.
(2) Če je pravna oseba pred pravnomočno
končanim kazenskim postopkom prenehala obstajati, se jo lahko spozna za
odgovorno, kazen in druge sankcije pa se izrečejo pravni osebi, ki je njen
pravni naslednik, če so njeni vodstveni ali nadzorni organi pred prenehanjem
obsojene pravne osebe vedeli za storjeno kaznivo dejanje.
(3) Pravni osebi, ki je pravni naslednik
obsojene pravne osebe, njeni vodstveni ali nadzorni organi pa niso vedeli za
storjeno kaznivo dejanje, se izreče le odvzem premoženjske koristi ali
varnostni ukrep odvzema predmetov.
(4) Če je pravna oseba prenehala obstajati
po pravnomočno končanem kazenskem postopku, se izrečena sankcija izvrši v
skladu z določbami drugega in tretjega odstavka tega člena.
(1) Pravna oseba ni odgovorna, če je
storilec izvršil kaznivo dejanje zato, da bi od nje odvrnil nezakrivljeno
nevarnost škode, ki ne izhaja iz dovoljenih dejanj drugih oseb ali državnih
organov, pri tem pa je škoda, ki je grozila, večja od škode, povzročene s
kaznivim dejanjem.
(2) V primerih, ko se storilec zaradi
prekoračene skrajne sile sme kaznovati mileje ali se mu sme kazen odpustiti, se
tudi pravno osebo sme kaznovati mileje oziroma se ji sme kazen odpustiti.
(1) Če je storilec naklepno kaznivo dejanje
začel, pa ga ni dokončal, je za poskus pod pogoji iz 4. člena tega zakona
odgovorna tudi pravna oseba, če je v zakonu določeno, da je poskus kazniv.
(2) Pravno osebo se kaznuje za poskus enako
kot za dokončano kaznivo dejanje, sme pa se tudi kaznovati mileje.
(3) Če vodstveni ali nadzorni organ
storilcu prostovoljno prepreči dokončanje začetega kaznivega dejanja, se sme
pravni osebi kazen odpustiti.
Kolektivno kaznivo dejanje
Če je pri pravni osebi podan isti temelj
odgovornosti glede več istovrstnih in časovno povezanih kaznivih dejanj večih
storilcev, taka pravna oseba odgovarja, kakor da bi bilo storjeno eno kaznivo
Sostorilstvo pravnih oseb
(1) Dvoje ali več pravnih oseb sodeluje pri
kaznivem dejanju v sostorilstvu, če je pri vsaki podan kateri od temeljev
odgovornosti iz 4. člena tega zakona.
(2) Pri sostorilstvu po prejšnjem odstavku
vsaka pravna oseba odgovarja tako, kakor da bi bila edina poleg storilca
odgovorna za kaznivo dejanje.
Splošni razlogi za milejše kaznovanje
ali odpustitev kazni
(1) Če vodstveni ali nadzorni organ po
storitvi kaznivega dejanja, pri katerem je za pravno
osebo podan temelj odgovornosti iz 4. točke 4. člena tega zakona, preden je
bilo dejanje odkrito, prostovoljno naznani storilca,
se sme pravno osebo kaznovati mileje.
(2) Če vodstveni ali nadzorni organ po
osebo podan temelj odgovornosti iz 4. točke 4. člena tega zakona prostovoljno naznani
storilca, preden je bilo dejanje odkrito in takoj
odredi vrnitev protipravno pridobljene premoženjske koristi ali odpravi
povzročene škodljive posledice ali sporoči podatke o temeljih odgovornosti za
druge pravne osebe, se sme pravni osebi kazen odpustiti.
2. Kazni in
druge sankcije za pravne osebe
Vrste kazni
Za kazniva dejanja pravnih oseb se sme
predpisati naslednje kazni:
1) denarna kazen;
2) odvzem premoženja;
3) prenehanje pravne osebe;
4) prepoved udeležbe na razpisih na področju
javnega naročanja;
5) prepoved trgovanja s finančnimi instrumenti.
(1) Denarna kazen, ki se sme predpisati, ne
sme biti manjša od 10.000 eurov in ne večja od 1,000.000 eurov.
(2) V primeru, ko je bila s kaznivim
dejanjem pravne osebe povzročena drugemu premoženjska škoda ali je pravna oseba
pridobila protipravno premoženjsko korist, je lahko največja mera izrečene
denarne kazni dvestokratni znesek takšne škode ali koristi.
(1) Pravni osebi se lahko odvzame polovico
ali več premoženja ali celotno premoženje.
(2) Odvzem premoženja se sme izreči za
kazniva dejanja, za katera je predpisana kazen pet let zapora ali hujša kazen.
(3) V primeru stečajnega postopka kot
posledice izrečene kazni odvzema premoženja se upniki lahko poplačajo iz
odvzetega premoženja.
(1) Prenehanje pravne osebe se lahko
izreče, če je bila dejavnost pravne osebe v celoti ali v pretežni meri
izrabljena za izvršitev kaznivih dejanj.
(2) Poleg prenehanja pravne osebe lahko
sodišče izreče še kazen odvzema premoženja.
(3) Z izrečeno kaznijo prenehanja pravne
osebe sodišče predlaga začetek likvidacijskega postopka.
(4) Iz premoženja pravne osebe, ki ji je
bila izrečena kazen prenehanja pravne osebe, se lahko poplačajo upniki.
Prepoved udeležbe na razpisih na
področju javnega naročanja
(1) Pravni osebi sme sodišče za kazniva
dejanja iz 24. poglavja in za kazniva dejanja po 260. in po 262. do 264. členu
iz 26. poglavja Kazenskega zakonika izreči kot stransko kazen prepoved udeležbe
na razpisih na področju javnega naročanja od treh let do desetih let.
(2) Naročnik mora iz postopka javnega
naročanja izločiti vsakega kandidata ali ponudnika, če gre za pravno osebo, ki
ji je bila izrečena stranska kazen po tem členu.
Prepoved trgovanja s finančnimi
instrumenti pravne osebe na organiziranem trgu
Pravni osebi sme sodišče za kazniva dejanja
iz 24. poglavja in za kazniva dejanja po 260. in po 262. do 264. členu iz 26.
poglavja Kazenskega zakonika izreči kot stransko kazen prepoved trgovanja z
delnicami, drugimi vrednostnimi papirji ali finančnimi instrumenti pravne osebe
na organiziranem trgu za obdobje od enega leta do osmih let.
Odmera kazni
(1) Sodišče pri odmeri kazni pravni osebi
upošteva poleg splošnih pravil za odmero kazni iz 49.
člena Kazenskega zakonika tudi gospodarsko moč pravne
osebe.
(2) Pri kaznivih dejanjih, za katere je
poleg denarne kazni predpisana tudi kazen odvzema premoženja, mora sodišče pri
odmeri višine denarne kazni upoštevati, da ne presega polovice premoženja
pravne osebe.
Pogojna obsodba
(1) Sodišče sme pravni osebi za kaznivo
dejanje izreči namesto denarne kazni pogojno obsodbo.
(2) S pogojno obsodbo lahko določi sodišče
pravni osebi denarno kazen do 500.000 eurov in hkrati odloči, da ne bo izrečena, če pravna oseba v času, ki ga
določi sodišče in ki ne sme biti krajši od enega in ne daljši od petih let
(preizkusna doba), ne bo odgovorna za nova kazniva dejanja.
Za kazniva dejanja pravnih oseb se smeta
poleg varnostnega ukrepa odvzema predmetov po 73.
členu Kazenskega zakonika izrekati kot varnostna
ukrepa:
1) objava sodbe;
2) prepoved določene gospodarske dejavnosti pravni
osebi.
(1) Varnostni ukrep objave sodbe izreče
sodišče v primeru, ko bi bilo koristno, da javnost izve za sodbo, zlasti pa, če
bi objava sodbe pripomogla k temu, da se odvrne nevarnost za življenje ali
zdravje ljudi ali da se zavaruje varnost prometa ali kakšna korist
(2) Sodišče oceni glede na pomen kaznivega
dejanja in potrebo, da javnost izve za sodbo, ali naj se sodba objavi v tisku,
radiu ali televiziji ali po več navedenih sredstvih javnega obveščanja hkrati
ter ali naj se objavi njena obrazložitev v celoti ali v izvlečku. Sodišče pri tem
upošteva, da bo z načinom objave omogočena obveščenost vseh tistih, v katerih
interesu je treba sodbo objaviti.
Prepoved določene gospodarske
dejavnosti pravni osebi
(1) Sodišče sme pravni osebi prepovedati
proizvajati določene proizvode ali poslovati v določenih obratih, ali ji
prepovedati ukvarjati se z določenimi posli prometa blaga ali storitev ali z
drugimi gospodarskimi posli.
(2) Varnostni ukrep se lahko izreče pravni
osebi, če bi bilo njeno nadaljnje ukvarjanje z določeno gospodarsko dejavnostjo
nevarno za življenje ali zdravje ljudi ali škodljivo za gospodarsko ali
finančno poslovanje drugih pravnih oseb ali za gospodarstvo ali če je bila
pravna oseba v zadnjih dveh letih pred storitvijo kaznivega dejanja že
kaznovana za enako ali podobno kaznivo dejanje.
(3) Ta varnostni ukrep se sme izreči za čas
od šestih mesecev do petih let, šteto od pravnomočnosti sodbe.
(1) Za pravno osebo lahko nastanejo pravne
posledice obsodbe tudi, če ji je bila izrečena denarna kazen.
(2) Za pravno osebo lahko nastanejo
naslednje pravne posledice obsodbe:
1. prepoved delovanja na podlagi dovoljenj,
pooblastil ali koncesij, pridobljenih s strani državnih organov;
2. prepoved pridobitve dovoljenj, pooblastil ali
koncesij, ki jih dajejo državni organi.
(1) Zastaranje kazenskega pregona zoper
pravno osebo se šteje glede na kazen, ki se po zakonu sme izreči storilcu
kaznivega dejanja.
(2) Izvršitev kazni zastara za pravno
osebo, ko od pravnomočnosti sodbe, s katero je bila kazen izrečena, preteče:
1) tri leta pri izvršitvi denarne kazni;
2) pet let pri izvršitvi kazni odvzema premoženja
in kazni prenehanja pravne osebe.
(3) Izvršitev varnostnega ukrepa zastara:
1) ko preteče šest mesecev od pravnomočnosti
odločbe, s katero je bil izrečen ukrep objave sodbe;
2) ko preteče čas, za katerega je bil izrečen
ukrep prepovedi določene gospodarske dejavnosti pravni osebi.
Uporaba splošnega dela kazenskega
zakonika
Za pravne osebe se smiselno uporabljajo
določbe splošnega dela kazenskega zakona, če ni s tem zakonom drugače določeno.
III. POSEBNI DEL
Kazniva dejanja pravnih oseb
Pravne osebe lahko odgovarjajo za kazniva
dejanja iz posebnega dela kazenskega zakonika in za druga kazniva dejanja, če
zakon tako določa.
Kazniva dejanja iz kazenskega
Pravne osebe so odgovorne za ta kazniva
dejanja iz posebnega dela Kazenskega zakonika:
1) iz 14. poglavja za kazniva dejanja po 108. do
114. členu;
2) iz 15. poglavja za kaznivo dejanje po 121.
členu;
3) iz 16. poglavja za kazniva dejanja po 131. in
137. do 144. členu ter 146. do 149. členu;
4) iz 18. poglavja za kaznivo dejanje po 166.
5) iz 19. poglavja za kaznivi dejanji po 175. in
176. členu;
6) iz 20. poglavja za kazniva dejanja po 177. do
187. členu;
7) iz 22. poglavja za kazniva dejanja po 196. do
202. členu;
8) iz 23. poglavja za kazniva dejanja po 204. do
223. členu;
9) iz 24. poglavja za kazniva dejanja po 225. do
250. členu;
10) iz 25. poglavja za kazniva dejanja po 251. do
256. členu;
11) iz 26. poglavja za kazniva dejanja po 260. in
262. do 265. členu;
12) iz 28. poglavja za kazniva dejanja po 280. do
287. in 289., 290. in 293. členu;
13) iz 29. poglavja za kazniva dejanja po 294.,
295., 297. do 300., 302. do 304. in 306. do 313. členu;
14) iz 30. poglavja za kazniva dejanja po 314. do
322. členu;
15) iz 31. poglavja za kazniva dejanja po 325. do
327., 329. in 331. členu;
16) iz 32. poglavja za kazniva dejanja po 332. do
347. členu;
17) iz 33. poglavja za kazniva dejanja po 356. do
359. členu;
18) iz 35. poglavja za kazniva dejanja po 374.
členu.
Kazni za kazniva dejanja
(1) Za kazniva dejanja iz prejšnjega člena
se pravne osebe kaznujejo:
1) za kazniva dejanja, za katera je za storilca
predpisana kazen do treh let zapora, z denarno kaznijo do 500.000 eurov ali do zneska stokratne
povzročene škode ali premoženjske koristi, pridobljene s kaznivim dejanjem;
2) za kazniva dejanja, za katera je za storilca
predpisana kazen zapora nad tri leta, z denarno kaznijo najmanj 50.000 eurov ali največ do zneska dvestokratne
povzročene škode ali protipravne premoženjske koristi, pridobljene s kaznivim
dejanjem.
(2) Za kazniva dejanja, za katera je za
storilca predpisana kazen petih let zapora ali hujša kazen, se namesto denarne
kazni lahko izreče kazen odvzema premoženja.
(3) Za kazniva dejanja iz prvega odstavka
tega člena se namesto denarne kazni lahko izreče kazen prenehanja pravne osebe,
če so izpolnjeni pogoji iz 15. člena tega zakona.
Enotnost postopka
(1) Zaradi istega kaznivega dejanja se zoper
pravno osebo praviloma uvede in izvede postopek skupaj s postopkom zoper
storilca.
(2) V enotnem postopku se zoper obdolženo
pravno osebo in obdolženca vloži ena obtožba in izda ena sodba.
(3) Postopek samo zoper pravno osebo se
lahko uvede oziroma izvede le v primeru, ko ga zoper storilca ni mogoče uvesti
oziroma izvesti iz razlogov, določenih z zakonom, ali pa je bil zoper njega že
izveden.
(4) Sodišče lahko do konca glavne obravnave
iz tehtnih razlogov ali zaradi smotrnosti odloči, da se postopek zoper pravno
osebo izloči in dokonča posebej.
Smotrnost uvedbe postopka
Državni tožilec lahko odloči, da zoper
pravno osebo ne bo zahteval uvedbe kazenskega postopka, če okoliščine primera
kažejo, da to ne bi bilo smotrno, ker je bila udeležba pravne osebe pri
storitvi kaznivega dejanja nepomembna, ali ker pravna oseba nima premoženja ali
je to tako majhno, da ne bi zadoščalo niti za pokritje stroškov postopka, ali
ker je bil zoper njo začet stečajni postopek ali ker je storilec kaznivega
dejanja edini lastnik pravne osebe, zoper katero bi bilo potrebno uvesti
V primeru, ko je krajevna pristojnost
sodišča po zakonu, ki ureja kazenski postopek odvisna od prebivališča obdolženca, postopek pa teče samo zoper
obdolženo pravno osebo, je pristojno sodišče, na območju katerega ima obdolžena
pravna oseba svoj sedež oziroma kjer ima obdolžena tuja pravna oseba
podružnico.
Zastopnik obdolžene pravne osebe
(1) V kazenskem postopku zastopa obdolženo
pravno osebo zastopnik, ki je upravičen za vsa dejanja, za katera je po zakonu
o kazenskem postopku upravičen obdolženec.
(2) Obdolžena pravna oseba sme imeti samo
enega zastopnika.
(3) Vsaka obdolžena pravna oseba mora imeti
svojega zastopnika.
(4) Sodišče mora vsakokrat ugotoviti
identiteto zastopnika obdolžene pravne osebe in njegovo upravičenost za
zastopanje.
Določitev zastopnika
(1) Zastopnik obdolžene pravne osebe je
tisti, ki jo je po zakonu, po aktu pristojnega državnega organa ali po statutu,
aktu o ustanovitvi ali drugem aktu pravne osebe upravičen zastopati.
(2) Zastopnik obdolžene tuje pravne osebe
je tisti, ki vodi njeno podružnico.
(3) Če obdolženo pravno osebo ali
podružnico obdolžene tuje pravne osebe zastopa kolektivno več oseb, te osebe
izmed sebe določijo zastopnika. Če tega kljub pozivu sodišča ne storijo ali v
danem roku o tem pisno ne obvestijo sodišča, ga izmed njih določi sodišče.
(4) Zastopnik ali osebe, ki kolektivno
zastopajo obdolženo pravno osebo, lahko pooblastijo za zastopanje koga drugega.
Pooblastilo mora biti dano pisno ali ustno na zapisnik pri sodišču.
(5) Če pred pravnomočno končanim kazenskim
postopkom pravna oseba preneha obstajati, sodišče določi zastopnika obdolžene
Izločitev zastopnika
(1) Zastopnik obdolžene pravne osebe ne
more biti, kdor je v isti stvari povabljen za pričo.
(2) Zastopnik obdolžene pravne osebe ne
more biti tisti, zoper katerega teče postopek zaradi istega kaznivega dejanja,
razen če je edini član obdolžene pravne osebe.
(3) V primerih iz prvega in drugega
odstavka tega člena sodišče pozove obdolženo pravno osebo oziroma podružnico
obdolžene tuje pravne osebe, da pristojni organ obdolžene domače ali tuje
pravne osebe določi drugega zastopnika in v določenem roku o tem pisno obvesti
sodišče.
(4) Če obdolžena pravna oseba nima organa,
ki bi bil pristojen določiti zastopnika, ali če v določenem roku ne obvesti
sodišča, koga je določila za zastopnika, ga določi sodišče.
Vročanje pisanj zastopniku
Pisanja, namenjena zastopniku, se vročajo
obdolženi pravni osebi oziroma podružnici obdolžene tuje pravne osebe.
Privedba zastopnika
Če pravilno povabljeni zastopnik obdolžene
pravne osebe ne pride in izostanka ne opraviči, sme sodišče odrediti privedbo.
Stroški zastopnika
Stroški zastopnika obdolžene pravne osebe
spadajo med stroške kazenskega postopka. Ti stroški se vnaprej izplačajo iz
sredstev organa, ki vodi kazenski postopek, samo za zastopnika, postavljenega
na podlagi petega odstavka 31. člena in četrtega odstavka 32. člena tega
zakona, če obdolžena pravna oseba nima sredstev, iz katerih bi jih bilo mogoče
izterjati.
(1) Obdolžena pravna oseba ima lahko poleg
zastopnika tudi zagovornika.
(2) Za obdolženo pravno osebo se ne
uporabljajo določbe zakona o kazenskem postopku o obvezni obrambi.
(3) Obdolžena pravna oseba ne more imeti
istega zagovornika kot obdolženec.
Vsebina obtožbe
Obtožba zoper obdolženo pravno osebo mora
poleg sestavin, predpisanih z zakonom o kazenskem postopku, vsebovati tudi
firmo oziroma ime, s katerim obdolžena pravna oseba v skladu s predpisi nastopa
v pravnem prometu, ter njen sedež, opis kaznivega dejanja in temelj
odgovornosti obdolžene pravne osebe.
Zaslišanje in končna beseda
(1) Na glavni obravnavi se vedno najprej
zasliši obdolženca, šele potem zastopnika obdolžene pravne osebe.
(2) Po končanem dokaznem postopku ter
besedi tožilca in oškodovanca dobi besedo najprej zagovornik obdolžene pravne
osebe, nato zastopnik obdolžene pravne osebe, za njim zagovornik obdolženca, na
koncu pa obdolženec.
Pisna izdelava sodbe
Poleg sestavih, predpisanih v 364. členu
zakona o kazenskem postopku, mora pisna sodba vsebovati tudi naslednje:
1) v uvodu sodbe firmo oziroma ime, s katerim
obdolžena pravna oseba v skladu s predpisi nastopa v pravnem prometu in njen
sedež ter ime in priimek njenega zastopnika, ki je bil navzoč na glavni
obravnavi;
2) v izreku sodbe firmo oziroma ime, s katerim
sedež ter odločbo, s katero se obdolžena pravna oseba spozna za kazensko odgovorno za kaznivo dejanje, ki
ga je obdolžena, s katero se oprosti obtožbe za to dejanje ali s katero se
obtožba zavrne.
Delna razveljavitev sodbe sodišča
Sodišče druge stopnje sme razveljaviti
sodbo tudi samo zoper obdolženo pravno osebo ali samo zoper obdolženca, če se
da ta del sodbe izločiti brez škode za pravilno razsojo.
Ukrep zavarovanja
(1) V zavarovanje izterjave kazni odvzema
premoženja ali odvzema premoženjske koristi lahko sodišče na predlog
upravičenega tožilca zoper obdolženo pravno osebo odredi začasno zavarovanje po
določbah zakona, ki ureja izvršbo in zavarovanje terjatev. V takem primeru
veljata smiselno drugi in tretji odstavek 109. člena zakona o kazenskem
postopku.
(2) Če okoliščine opravičujejo bojazen, da
bo v okviru obdolžene pravne osebe ponovljeno dejanje, za katerega obstaja
utemeljen sum, da je zanj odgovorna pravna oseba ali se s storitvijo podobnega
dejanja grozi, lahko sodišče po enakem postopku poleg ukrepov iz prejšnjega
odstavka obdolženi pravni osebi začasno prepove opravljati eno ali več
določenih gospodarskih dejavnosti.
(3) Če je zoper pravno osebo uveden
kazenski postopek, lahko sodišče na predlog državnega tožilca ali po uradni
dolžnosti s sklepom prepove statusne spremembe, ki bi povzročile izbris
obdolžene pravne osebe iz sodnega registra. Prepoved se vpiše v sodni register.
Uporaba Zakona o kazenskem postopku
Če ni v tem zakonu drugače določeno, se v
kazenskem postopku zoper pravno osebo smiselno uporabljajo določbe zakona, ki ureja kazenski postopek, tudi
če postopek teče samo zoper pravno osebo.
odgovornosti pravnih oseb za kazniva dejanja – ZOPOKD (Uradni
list RS, št. 59/99)
vsebuje naslednji prehodni in končni določbi:
»V. PREHODNI IN KONČNI DOLOČBI
(1) Pod pogoji, ki jih določa ta zakon, je
pravna oseba odgovorna tudi za kazniva dejanja iz prvega odstavka 392. člena Kazenskega zakonika (Uradni list RS, št. 63/94, 70/94 – popr. in 23/99).
(2) Za kazniva dejanja iz prejšnjega
odstavka se pravne osebe kaznujejo s kaznimi, predpisanimi v 26. členu tega
Ta zakon začne veljati devetdeseti dan po
zakona o odgovornosti pravnih oseb za kazniva dejanja
– ZOPOKD-A (Uradni list RS, št. 50/04)
in dopolnitvah Zakona o odgovornosti pravnih oseb za kazniva
dejanja – ZOPOKD-B (Uradni list RS, št. 65/08) spreminja
43. člen zakona tako, da se glasi:
pravna oseba odgovorna tudi za kazniva dejanja iz 377.
člena Kazenskega zakonika.
zakona.«;
ter vsebuje naslednjo končno
Ta zakon začne veljati 1. novembra 2008.«.
Zakon o odgovornosti pravnih oseb za kazniva dejanja
(ZOPOKD) Pravni akti EU, ki jih ta predpis prenaša v pravni red RS oziroma omogoča njihovo izvajanje 32002F0475
OKVIRNI SKLEP SVETA z dne 13. junija 2002 o boju proti terorizmu (2002/475/PNZ) 32003F0568
OKVIRNI SKLEP SVETA 2003/568/PNZ z dne 22. julija 2003 o boju proti korupciji v zasebnem sektorju 32004F0757
Okvirni sklep Sveta 2004/757/PNZ z dne 25. oktobra 2004 o opredelitvi minimalnih določb glede elementov kaznivih dejanj in kazni na področju nedovoljenega prometa s prepovedanimi drogami 32009L0123
Direktiva 2009/123/ES Evropskega parlamenta in Sveta z dne 21. oktobra 2009 o spremembah Direktive 2005/35/ES o onesnaževanju morja z ladij in uvedbi kazni za kršitve (Besedilo velja za EGP) 32011L0036
Direktiva 2011/36/EU Evropskega parlamenta in Sveta z dne 5. aprila 2011 o preprečevanju trgovine z ljudmi in boju proti njej ter zaščiti njenih žrtev in o nadomestitvi Okvirnega sklepa Sveta 2002/629/PNZ 32011L0093
Direktiva 2011/93/EU Evropskega parlamenta in Sveta z dne 13. decembra 2011 o boju proti spolni zlorabi in spolnemu izkoriščanju otrok ter otroški pornografiji in nadomestitvi Okvirnega sklepa Sveta 2004/68/PNZ 32013L0040
Direktiva 2013/40/EU Evropskega parlamenta in Sveta z dne 12. avgusta 2013 o napadih na informacijske sisteme in nadomestitvi Okvirnega sklepa Sveta 2005/222/PNZ 32014L0057
Direktiva 2014/57/EU Evropskega parlamenta in Sveta z dne 16. aprila 2014 o kazenskih sankcijah za zlorabo trga (direktiva o zlorabi trga) 32014L0062
Direktiva 2014/62/EU Evropskega parlamenta in Sveta z dne 15. maja 2014 o kazenskopravni zaščiti eura in drugih valut pred ponarejanjem ter o nadomestitvi Okvirnega sklepa Sveta 2000/383/PNZ EUROVOC deskriptorji
kaznivo dejanje pravna oseba odgovornost Postopek priprave in sprejema tega predpisa
- PRVA OBRAVNAVA 02/25/2008
- Dopis poslancem o objavi predloga zakona v omrežju DZ - DRUGA OBRAVNAVA - MDT 03/13/2008
- Obvestilo o dodelitvi - Mnenje 04/21/2008 [22 - Zakonodajno-pravna služba]
- Poročilo 05/08/2008 [17 - Odbor za notranjo politiko javno upravo in pravosodje]
- Amandma (K 1. členu) 04/25/2008 [SDS - Poslanska skupina Slovenske demokratske stranke, NSi - Poslanska skupina Nove Slovenije, SLS - Poslanska skupina Slovenske ljudske stranke, DeSUS - Poslanska skupina Demokratične stranke upokojencev Slovenije]
- Amandma (K 3. členu) 04/25/2008 [SDS - Poslanska skupina Slovenske demokratske stranke, NSi - Poslanska skupina Nove Slovenije, SLS - Poslanska skupina Slovenske ljudske stranke, DeSUS - Poslanska skupina Demokratične stranke upokojencev Slovenije]
- Amandma (K 6. členu) 04/25/2008 [SDS - Poslanska skupina Slovenske demokratske stranke, NSi - Poslanska skupina Nove Slovenije, SLS - Poslanska skupina Slovenske ljudske stranke, DeSUS - Poslanska skupina Demokratične stranke upokojencev Slovenije]
- Amandma (K 8. členu) 04/25/2008 [SDS - Poslanska skupina Slovenske demokratske stranke, NSi - Poslanska skupina Nove Slovenije, SLS - Poslanska skupina Slovenske ljudske stranke, DeSUS - Poslanska skupina Demokratične stranke upokojencev Slovenije]
- Amandma (K 12. členu) 04/25/2008 [SDS - Poslanska skupina Slovenske demokratske stranke, NSi - Poslanska skupina Nove Slovenije, SLS - Poslanska skupina Slovenske ljudske stranke, DeSUS - Poslanska skupina Demokratične stranke upokojencev Slovenije]
- Amandma (K 13. členu) 04/25/2008 [SDS - Poslanska skupina Slovenske demokratske stranke, NSi - Poslanska skupina Nove Slovenije, SLS - Poslanska skupina Slovenske ljudske stranke, DeSUS - Poslanska skupina Demokratične stranke upokojencev Slovenije]
- Amandma (K 16. členu) 04/25/2008 [SDS - Poslanska skupina Slovenske demokratske stranke, NSi - Poslanska skupina Nove Slovenije, SLS - Poslanska skupina Slovenske ljudske stranke, DeSUS - Poslanska skupina Demokratične stranke upokojencev Slovenije]
- Amandma (K 18. členu) 04/25/2008 [SDS - Poslanska skupina Slovenske demokratske stranke, NSi - Poslanska skupina Nove Slovenije, SLS - Poslanska skupina Slovenske ljudske stranke, DeSUS - Poslanska skupina Demokratične stranke upokojencev Slovenije]
- Mnenje Komisije za državno ureditev k predlogu zakona o spremembah in dopolnitvah zakona o odgovornosti pravnih oseb za kazniva dejanja 04/15/2008 [DS - Državni svet]
- Odgovor na mnenje Zakonodajno-pravne službe v zvezi s predlogom zakona o spremembah in dopolnitvah zakona o odgovornosti pravnih oseb za kazniva dejanja 04/29/2008 [MP - Ministrstvo za pravosodje]
- DRUGA OBRAVNAVA - DZ 05/08/2008 [40. Redna 06/17/2008]
- TRETJA OBRAVNAVA 06/17/2008 [40. Redna 06/17/2008]
- SPREJET PREDLOG (Ur.l. RS, št. 65/08)
- Besedilo zakona poslano Državnemu svetu 06/17/2008 [22 - Zakonodajno-pravna služba]